ПРОТОКОЛ

гр. ЛЕВСКИ, 22.05. 2014 г.
Левченски районен съд в публичното съдебно заседание на двадесет и втори май 2014 г.  в състав:

           Председател: СТОЙКА МАНОЛОВА


                 Съдебни заседатели: 

при участието на секретаря _В.Д._ и прокурора Диана Мицканова сложи за разглеждане _н.о.х.д.​ № 114, по описа за 2014 г.  докладвано от съдия Манолова.
На именното повикване в _10.30_ часа се явиха:

ПОДСЪДИМИЯТ Й.С. – явява се лично и с адв. Ю.М. ***, с пълномощно към делото.

 ЗА РП-ЛЕВСКИ – явява се прокурор Диана Мицканова. 

ПО ДАВАНЕ ХОД НА ДЕЛОТО:

ПРОКУРОРЪТ – Да се даде ход на делото.

АДВ.М. – Да се даде ход на делото. 

ПОДСЪДИМИЯТ – Да се даде ход на делото.


Съдът счита, че няма процесуалнипречки за даване ход на делото, порадикоето

ОПРЕДЕЛИ:





ДАВА ХОД НА ДЕЛОТО:

СНЕ САМОЛИЧНОСТТА НА ПОДСЪДИМИЯ:

Й.С. - ***, ЕГН **********.

На страните се разясняват правата по чл. 274 и 275 от НПК

ПРОКУРОРЪТ - Не правим отводи. Нямам искания. Постигнали сме споразумение с РП - Левски. Моля споразумението да бъде утвърдено с произтичащите от това законови последици.

АДВ.М. - Не правим отводи, на съдебния състав и на секретар протоколиста, нямаме нови искания. 

ПОДСЪДИМИЯТ - Не правя отводи, нямам нови искания. 

АДВ.М. - Постигнали сме споразумение с РП - Левски. Моля споразумението да бъде утвърдено с произтичащите от това законови последици.

ПОДСЪДИМИЯТ - Разбирам обвинението, за което сключихме споразумение. Признавам се за виновен. Разбирам последиците от споразумението. Съгласен съм с тях. Доброволно подписах споразумението. Декларирам, че се отказвам  от разглеждане на делото по общия ред.

ПРОКУРОРЪТ - Моля да одобрите споразумението. Считам, че същото не противоречи на закона и морала.


Съдът намира, че така постигнатото между страните споразумение е пълно и не следва да бъдат внасяни други промени в него, поради което

ОПРЕДЕЛИ:


ВПИСВА в съдебния протокол съдържанието на окончателното споразумение постигнато по н.о.х.д.№114/2014 г. по описа на РС-Левски (бързо производство №ЗМ 101/2014 г. по описа на РУП – Левски, пр.пр.№498/2014 г. по описа на РП - Левски) между РП-Левски, подсъдимия Й.С., ЕГН ********** и защитникът му адв.Ю.М. ***, съгласно което:

Подсъдимият Й.С. се признава за виновен в това, че на 08.05.2014 г., в лек автомобил „Фолксваген *” с рег.№*, собственост на Л.Г. ***, паркиран в градския парк в гр.Левски, като непълнолетен, но могъл да разбира свойството и значението на извършеното и да ръководи постъпките си, без надлежно разрешително, издадено от органите по чл.16 от ЗКНВП и в нарушение на разпоредбите на чл.30 от същия закон, държал високорискови наркотични вещества – коноп (марихуана) с общо тегло 1.845 гр., със съдържание на активният действащ компонент – тетрахидроканабинол 2.7%  на стойност 11.07 лв., което представлява вещество, включено в Приложение №1 към чл.3, ал.2 от ЗКНВП – Растения и вещества с висока степен на риск общественото здраве поради вредния ефект от злоупотреба с тях, забранени за приложение в хуманната и ветеринарната медицина”, като случаят е маловажен.

Налице е извършено деяние. Деянието е извършено от подсъдимия Й.С.. Извършено е виновно при форма на вината пряк умисъл.

Деянието съставлява престъпление по чл.354а, ал.5, във вр. с ал.3, т.1, във вр. с ал.1, във вр. с чл.63, ал.1, т.5 от НК.

С деянието не са причинени имуществени вреди.

За извършеното престъпление на подсъдимия С. се налага на основание чл.354а, ал.5, във вр. с ал.3, т.1, във вр. с ал.1, във вр. с чл.63, ал.1, т.5 и чл.54 от НК наказание  ОБЩЕСТВЕНО ПОРИЦАНИЕ, което да бъде изпълнено чрез прочитане на споразумението по местната радиоуредба – радио *.

На основание чл.354а, ал.6 от НПК се ОТНЕМАТ в полза на държавата: плик №1, запечатан със силиконов печат „ОДМВР – Плевен” и с подпис на извършил изследването Н.К., съдържащ 1.745 грама наркотичен коноп (марихуана), което се намира на съхранение в ЦМУ София, Отдел „Борба с наркотрафика”; 

Опаковки към ХЕ Н-56/2014 г., като след влизане в сила на споразумението, да бъдат унищожени.

Направените разноски на досъдебното производство в размер на 67.95 лв. за изготвяне на физикохимична експертиза се възлагат на подсъдимия Й.С., които следва да бъдат внесени по сметка на ОД на МВР – Плевен.

ПРОКУРОР:  

ЗАЩИТНИК:
           ПОДСЪДИМ:

(Д.Мицканова)
          (адв.М.)

           (Й.С.)


Съдът намира, че постигнатото между страните споразумение не противоречи на закона и морала и следва да бъде одобрено.
Предвид изложеното, съдът

ОПРЕДЕЛИ:


НА ОСНОВАНИЕ чл.382 от НПК ОДОБРЯВА постигнатото по н.о.х.д.№114/2014 г. по описа на РС-Левски (бързо производство №ЗМ 101/2014 г. по описа на РУП – Белене, пр.пр.№498/2014 г. по описа на РП - Левски) между РП-Левски, подсъдимия Й.С., ЕГН ********** и защитникът му адв.Ю.М. ***, споразумение.


На основание чл.24, ал.3 от НПК прекратява наказателното производство по н.о.х.д.№114/2014 г. по описа на РС-Левски (бързо производство №ЗМ 101/2014 г. по описа на РУП – Левски, пр.пр.№498/2014 г. по описа на РП - Левски).

ОПРЕДЕЛЕНИЕТО на съда е окончателно и не подлежи на жалба и протест.

Протоколът написан в с.з. и приключи в 10.50 часа.

СЕКРЕТАР: 



ПРЕДСЕДАТЕЛ:
